कुंती के घर के साथ पूरे गांव में इस घटना को लेकर सन्नाटा पसरा हुआ था। कुंती बताती है कि उसने जिला मुख्यालय जा कर अपने पति को छुड़ाने का निर्णय लिया। इस निर्णय में बाकी गांव वाले भी साथ हुए और राशन पानी की व्यवस्था कर अपने गांव से जिला मुख्यालय जिसकी दूरी तकरीबन 100 किमी दूर है निकल गए। कुंती कहती है रास्ते में बहुत सारे पुलिस कैम्प पड़ते हैं लेकिन वो सभी जंगल के रास्ते जिला मुख्यालय पहुंच गए। कुंती के साथ उनके चार बच्चे और उनकी सास भी आईं। गांव से लगभग एक दर्जन महिलाएं और 2 से 3 पुरूष आए थे। कुंती कहती है हम सबसे पहले जिला मुख्यालय में स्थित थाना पूछते-पूछते गए। जहाँ जाने के बाद पुलिस के लोग आए और कहा कि उसके पति और गांव के लोगों को छोड़ देंगे। तुम लोग अभी यहीं रहना मुख्यालय में ऐसा बोल कर उसने पति, मेरे ससुर और गांव के अन्य लोगों के आधार कार्ड मांग लिए। कुंती बताती है आधार कार्ड देने के बाद एक पुलिस अधिकारी ने हड़काते हुए कहा कि रोज थाने आना होगा तुम्हारे लोग नक्सलवादी हैं उन्हें सजा दी जाएगी। कुंती कहती है हम और गांव के लोग उन्हें छोड़ने की पुलिस से गुहार लगाते रहे लेकिन पुलिस ने नहीं छोड़ा ।